નવી દિલ્હી, 31 જુલાઇ : આંધ્રપ્રદેશના ભાગલા કરી તેમાંથી અલગ તેલંગાણા રાજ્ય બનાવવાની માંગ આજની નહીં પણ છેલ્લા પાંચ દાયકાથી ચાલી રહી છે. મંગલવારે લાંબી રકઝક બાદ કેન્દ્રમાં સત્તારૂઢ કોંગ્રેસની આગેવાનીવાળી યુપીએ સરકારે સર્વસંમતિથી તેલંગાણાના અલગ રાજ્યનો દરજ્જો આપવા અંગે સંમતિ આપી દીધી છે. હવે તેલંગાણા દેશનું 29મુ રાજ્ય બનશે. જો કે આ મુદ્દે સહમતિ ભલે મળી ગઇ પરંતુ તેની રચના અને ઔપચારિક પ્રક્રિયાનું કામ આવતા વર્ષે જ શરૂ થઇ શકશે.